text: Compromís Alcoi defensa al col·lectiu Ponts d'Igualtat enfront de les acusacions de VOX Alcoi | ARA Multimèdia
  Compromí Alcoi Logo
  Els comentaris als quals es refereixen són d'un article d'opinió que va escriure el mateix David Abad, regidor de VOX, article el qual també va rebre resposta per part del col·lectiu Ponts d'Igualtat.
  El partit polític Compromís Alcoi dona el suport a Ponts d'Igualtat i al seu president després dels comentaris que va escriure el regidor de VOX Alcoi, David Abad.
  Des de Compromís Alcoi donen el seu suport a Ponts d'Igualtat, després d'uns comentaris que va rebre el president del col·lectiu, Aitor Plá, per part del regidor de VOX Alcoi.
  Compromís Alcoi comenta que "ens sembla poc apropiat que un regidor desqualifique públicament a un representant d'una entitat social sense ànim de lucre. La tasca dels polítics és fiscalitzar l'acció del govern i millorar la vida dels ciutadans i les ciutadanes. Per altra banda considerem que les valoracions personals han de quedar a l'àmbit estrictament personal, opinions com aquestes sols pretenen incitar a l'odi cap a un col·lectiu".
  A més a més, Compromís destaca que és el "partit amb més càrrecs públics visibles LGTB donem tot el suport a qualsevol iniciativa que tinga per objectiu la millora dels drets d'aquest col·lectiu, i no sols això, tenim un compromís escrit al nostre programa electoral (som l'únic partit a Alcoi) i tenim clar treballar dia a dia per l'igualat de drets".